Борис Младенов-Young
Все по-често мислено се връщам…

chitanka.info

Все по-често мислено се връщам

в своя свиден роден край назад,

сякаш пожълтял албум разгръщам

от един изчезнал детски свят.

Нещо все ме тегли и привлича,

към земята, дето ме роди,

и детето в мен отново тича

босоного в тучните лъки.

Цяла вечност от тогаз изтече,

в градски пушек и бетон живях,

ала от природата далече

духом обеднях и оскотях!

И без слънцето в лечебна доза

се смалих от остеопороза.

Сидни, Австралия — 2012 г.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.